text: اس موقع پر اظہار خیال کرتے ہوئے صدرجمہوریہ ہند جناب رام ناتھ کووند نے کہا کہ قدیم زمانے سے وارانسی نے گنگا کے آبی گزرگاہوں کے علاوہ سڑک کے راستے مشرقی ہندوستان کو شمالی ہندوستان سے جوڑنے کا کام کیاہے۔دریائے گنگا نے اس شہر اور پورے خطے کی ثقافت اور تہذیب کے علاوہ تجارت اور ترقی میں بھی اپنا گرا ں قدر تعاون پیش کیا ہے۔ آج اسی روح کو دوبارہ پیدا کرنے کی کوشش کی جارہی ہے۔قومی آبی گزرگاہوں۔1،ایسٹرن فریٹ کوریڈور اور متعدد قومی شاہراہوں کے پروجیکٹوں کے ذریعہ وارانسی مشرقی ہندوستان کو شمالی ریاستوں سے جوڑنے والے اہم دروازے کی حیثیت سے اپنے مقام کو ایک بار پھر ثابت کررہا ہے۔حکومت بنیادی ڈھانچے کی تعمیر اور کنکیٹویٹی پرخصوصی توجہ دےرہی ہے تاکہ وارانسی کو ایک تجارتی اور اقتصادی مرکز بنایا جاسکے۔